SAMTEL กำไรปีนี้เติบโตก้าวกระโดด แนะซื้อราคาเป้า14 บ.
SAMTEL กำไรปีนี้เติบโตก้าวกระโดด แนะซื้อราคาเป้า14 บ.
29 มี.ค. 2560

บล.ดีบีเอส วิคเคอร์ส (ประเทศไทย) ระบุในบทวิเคราะห์วันนี้ (29 มี.ค.) คาดว่าปี 60 จะเป็นปีที่บริษัท สามารถเทลคอม จำกัด (มหาชน) หรือ SAMTEL เริ่มกลับมาฟื้นตัวเข้าสู่ภาวะปกติที่ดีอีกครั้ง คาดว่าจะมีการลงนามในสัญญาใหม่ถึง 10 พันล้านบาท และจบปีนี้ด้วยงานก่อสร้างในมือ (Backlog) มากกว่า 10 พันล้านบาท สูงกว่าปัจจุบันที่ 8.8 พันล้านบาท รวมทั้งมีเป้าหมายรายได้ปีนี้ที่ 9 พันล้านบาท (+57% เทียบช่วงเดียวกันของปีก่อน) สิ่งที่ดีคือ คาดว่า 47% ของสัญญาใหม่จะลงนามได้ในงวดไตรมาส2/60 นี้ นอกจากนี้ Backlog ในปัจจุบันจะรับรู้ทันในปีนี้ 50% นั่นแสดงว่าเป็นการรับประกันประมาณการรายได้ปีนี้ของเราในสัดส่วนถึง 52% แล้ว
กำไรปี 60 เติบโตก้าวกระโดด 165% คาดการณ์ปีนี้จะมีรายได้เพิ่มเป็น 8.5 พันล้านบาท และกำไรสุทธิเติบโตก้าวกระโดดเป็น 455 ล้านบาท จาก 172 ล้านบาทในปี 59 เพราะปีก่อนลงนามในสัญญาใหม่ล่าช้าและมีจำนวน 7 พันล้านบาทซึ่งต่ำกว่าเป้าหมาย
แนะนำซื้อ ราคาพื้นฐาน 14.00 บาท ซึ่งประเมินด้วย P/E ปี 60 ที่ 19 เท่า ด้านความเสี่ยงคือ งานของบริษัทอิงตามภาครัฐถึง 90-95% จึงผันแปรไปตามการเมืองไทยในเกณฑ์ที่มาก หากมีการเปลี่ยนก็จะกระทบต่อการได้งานของบริษัทสูง เพราะอาจมีความล่าช้าเกิดขึ้นได้